Osobe Ime Identifikacijski podaci Razlozi Datum uvrštenja na popis „136. JEBELLI Peyman پیمان جبلی Datum rođenja: 25.1.1967. Mjesto rođenja: Teheran (Iran) Državljanstvo: iransko Spol: muški Funkcija: ravnatelj Radiotelevizije Islamske Republike Iran (IRIB) Peyman Jebelli ravnatelj je Radiotelevizije Islamske Republike Iran (IRIB), zloglasne po tome što je glas režima. IRIB ozbiljno ograničava i uskraćuje slobodan protok informacija iranskom narodu. Nadalje, IRIB je aktivno uključen u organiziranje i emitiranje iznuđenih ‚priznanja’ kritičara režima, pribavljenih zastrašivanjem i teškim nasiljem. Ta ‚priznanja’ često se emitiraju nakon javnih prosvjeda ili prije smaknuća kao sredstvo za smanjenje otpora javnosti. Kao ravnatelj IRIB-a, Jebelli je odgovoran za djelovanja i sadržaj vijesti IRIB-a. 12.12.2022. Dok je istodobno nekoliko visokopozicioniranih državnih radiotelevizijskih djelatnika nedavno podnijelo ostavke i odbacilo nasilan odgovor iranskog režima na prosvjede 2022., Jebelli i dalje djeluje na svojem položaju. Njegovo imenovanje na mjesto ravnatelja glavnog iranskog službenog izvora vijesti odobrio je vrhovni vođa Ali Hameini, što ukazuje na ideološku blizinu režimu. Stoga je odgovoran za teška kršenja ljudskih prava u Iranu. 137. REZVANI Ali رضوانی علی Datum rođenja: 1984. Državljanstvo: iransko Spol: muški Funkcija: novinar i voditelj vijesti Radiotelevizije Islamske Republike Iran (IRIB) o političkim i sigurnosnim pitanjima Ali Rezvani novinar je Radiotelevizije Islamske Republike Iran (IRIB) i voditelj večernjeg programa vijesti na IRIB-u koji se emitira u 20.30. IRIB je iranska medijska organizacija pod državnom kontrolom zadužena za širenje vladinih informacija. IRIB-ove večernje vijesti koje se emitiraju u 20.30 na kanalu 2 vodeći su informativni program u zemlji i smatraju se primarnom platformom IRIB-a za provedbu planova sigurnosnih snaga, uključujući Ministarstvo za obavještajnu djelatnost (MOIS) i Islamsku revolucionarnu gardu (IRGC). Dokumentirani su slučajevi iznuđenih priznanja koja su se emitirala u vijestima u 20.30. 12.12.2022. U svojstvu novinara IRIB-a Ali Rezvani sudjeluje u ispitivanjima koja dovode do iznuđenih priznanja, čime izravno sudjeluje u teškim kršenjima ljudskih prava i omogućuje ih. Kao voditelj vijesti u 20.30, Rezvani promiče plan iranskih sigurnosnih snaga, kojim se odobravaju teška kršenja ljudskih prava kao što su mučenje, proizvoljna uhićenja i pritvaranja. Rezvani također širi propagandu protiv kritičara kako bi ih zastrašio te kako bi opravdao i poticao loše postupanje prema njima, kršeći pritom njihovo pravo na slobodu izražavanja. Stoga je odgovoran za teška kršenja ljudskih prava u Iranu. 138. ZABIHPOUR Ameneh Sadat ذبیح پور آمنه سادات Datum rođenja: 7.8.1984. Mjesto rođenja: Iran Državljanstvo: iransko Spol: ženski Funkcija: novinarka Radiotelevizije Islamske Republike Iran (IRIB) i ravnateljica medijske grupe za perzijski jezik na IRIB-u Broj putovnice: 09324611 Ameneh Sadat Zabihpour ravnateljica je medijske grupe za perzijski jezik na IRIB-u, koji je zloglasan po tome što je glas režima. IRIB ozbiljno ograničava i uskraćuje slobodan protok informacija iranskom narodu. Nadalje, IRIB je aktivno uključen u organiziranje i emitiranje iznuđenih ‚priznanja’ kritičara režima, pribavljenih zastrašivanjem i teškim nasiljem. Ta ‚priznanja’ često se emitiraju nakon javnih prosvjeda ili prije smaknuća kao sredstvo za smanjenje otpora javnosti. Dok je istodobno nekoliko visokopozicioniranih državnih radiotelevizijskih djelatnika nedavno podnijelo ostavke i odbacilo nasilan odgovor iranskog režima na prosvjede 2022., Zabihpour i dalje djeluje na svojem položaju. Ispitivala je kritičare režima i proizvela videozapise iznuđenih priznanja. Stoga je odgovorna za teška kršenja ljudskih prava u Iranu. 12.12.2022. 139. KHATAMI Seyyed Ahmad خاتمی سید احمد Datum rođenja: 8.5.1960. Mjesto rođenja: Semnan (Iran) Državljanstvo: iransko Spol: muški Funkcija: imam za molitvu petkom, član Skupštine stručnjaka za vodstvo Seyyed Ahmad Khatami radikalni je vjerski vođa i utjecajni imam za molitvu petkom u Teheranu. Khatami je usto član Skupštine stručnjaka za vodstvo, iranskog subjekta koji je i sam umiješan u kršenja ljudskih prava s obzirom na njegovo zanemarivanje poštovanja ustavnih odredaba. Kao vjerski vođa blizak državnim vlastima koji ima veliku publiku, iskorištava svoj položaj kako bi verbalno napadao prosvjednike i poticao na nasilje nad njima. On ne samo da brani represivne mjere iranskih sigurnosnih snaga već je i u nekoliko navrata pozvao na još oštrije postupanje prema prosvjednicima, uključujući smrtnu kaznu. Stoga je odgovoran za teška kršenja ljudskih prava u Iranu. 12.12.2022. 140. MIRAHMADI Seyyed Majid مجید سید میراحمدی Mjesto rođenja: Iran Državljanstvo: iransko Spol: muški Čin: brigadni general Funkcija: zamjenik ministra unutarnjih poslova Brigadni general Seyyed Majid Mirahmadi zamjenik je ministra unutarnjih poslova Irana, odgovoran za nadzor iranskih sigurnosnih i policijskih snaga, aktera koji su uključeni u teška kršenja ljudskih prava u Iranu. Iranske sigurnosne i policijske snage nasilno suzbijaju prosvjede, izravno pucaju na mirne prosvjednike i proizvoljno uhićuju ljude uz potpuno nepoštivanje njihovih ljudskih prava. U svojim izjavama Mirahmadi govori o prosvjedima kao o nemirima koji se moraju okončati te kriminalizira sudionike mirnih prosvjeda i prijeti im. Također osobno prikriva teška kršenja ljudskih prava koja su počinile snage pod njegovom nadležnošću, primjerice tvrdnjama da je šesnaestogodišnja prosvjednica Nika Shakrami počinila samoubojstvo. Izvješća pokazuju kako je vrlo vjerojatno da su njezinu smrt skrivile sigurnosne snage. Stoga je odgovoran za teška kršenja ljudskih prava u Iranu. 12.12.2022. 141. MOUSAVI Sayyed Abdolrahim موسوی سید عبدالرحیم Datum rođenja: 1959./1960. Mjesto rođenja: Qom (Iran) Državljanstvo: iransko Spol: muški Čin: general-bojnik Funkcija: vrhovni zapovjednik iranske vojske General-bojnik Sayyed Abdolrahim Mousavi vrhovni je zapovjednik iranske vojske. U tom svojstvu snosi odgovornost za sudjelovanje iranske vojske u nasilnom odgovoru režima na prosvjede 2022. Mousavi je u nekoliko navrata opisao prosvjede u Iranu kao nemire koje su organizirali i planirali neprijatelji Irana, prikazujući pritom prosvjede kao prijetnju nacionalnoj sigurnosti. Koristio se prijetećim jezikom usmjerenim na sudionike pokreta prosvjeda. Također je hvalio nasilni odgovor iranskih sigurnosnih snaga prema prosvjednicima, opisujući ga kao djelotvoran način neutraliziranja iranskih neprijatelja. Stoga je odgovoran za teška kršenja ljudskih prava u Iranu. 12.12.2022. 142. BORMAHANI Mohsen محسن برمهانی Datum rođenja: 24.5.1979. Mjesto rođenja: Neishabur (Iran) Državljanstvo: iransko Spol: muški Broj putovnice: A54062245 (Iran), istječe 12.7.2026. Br. nacionalne osobne isprave: 1063893488 (Iran) Funkcija: zamjenik ravnatelja Radiotelevizije Islamske Republike Iran (IRIB) Mohsen Bormahani zamjenik je ravnatelja Radiotelevizije Islamske Republike Iran (IRIB), koja djeluje kao glas režima. Bormahani je na svojem položaju odgovoran za sadržaj IRIB-a. IRIB ozbiljno ograničava i uskraćuje slobodan protok informacija iranskom narodu. Nadalje, IRIB je aktivno uključen u organiziranje i emitiranje iznuđenih ‚priznanja’ kritičara režima, pribavljenih zastrašivanjem i teškim nasiljem. Ta ‚priznanja’ često se emitiraju nakon javnih prosvjeda ili prije smaknuća kao sredstvo za smanjenje otpora javnosti. Dok je istodobno nekoliko visokopozicioniranih državnih radiotelevizijskih djelatnika nedavno podnijelo ostavke i odbacilo nasilan odgovor iranskog režima na prosvjede u Iranu 2022., Bormahani i dalje djeluje na svojem položaju zamjenika ravnatelja te je u nedavnim izjavama branio režim. Stoga je odgovoran za teška kršenja ljudskih prava u Iranu. 12.12.2022. 143. JOKAR Morteza جوکار مرتضا (također poznat kao JOWKAR Morteza) Državljanstvo: iransko Spol: muški Čin: pukovnik Funkcija: zamjenik načelnika iranskih snaga za izvršavanje zakonodavstva (LEF) u pokrajini Sistanu i Baluchestanu Pukovnik Morteza Jokar zamjenik je načelnika iranskih snaga za izvršavanje zakonodavstva (LEF) u pokrajini Sistanu i Baluchestanu. Stoga je odgovoran za nalaganje nasilne represije nad civilnim prosvjednicima u pokrajini Sistanu i Baluchestanu nakon smrti Mahse Amini u rujnu 2022. Snage pod njegovim zapovjedništvom odgovorne su za ispaljivanje bojevog streljiva na prosvjednike tijekom masakra u Zahedanu 30. rujna 2022. i masakra u Khashu 4. studenoga 2022., u kojima su smrtno stradali i ozlijeđeni deseci osoba. U jesen 2022. pod njegovim zapovjedništvom izvršeno je nasilno gušenje prosvjeda i u drugim gradovima pokrajine (Saravan, Chabahar, Iranshahr, Rask, Sarbaz i drugi). Stoga je odgovoran za teška kršenja ljudskih prava u Iranu. 12.12.2022. 144. SOURI Majid سوری مجید Državljanstvo: iransko Spol: muški Čin: pukovnik Funkcija: zamjenik zapovjednika Islamske revolucionarne garde (IRGC) u pokrajini Lorestanu Pukovnik Majid Souri zamjenik je zapovjednika Islamske revolucionarne garde (IRGC) u pokrajini Lorestanu. Odgovoran je za nasilno gušenje prosvjeda koje su sigurnosne snage izvršile 2022., posebno u gradu Khorramabadu, gdje su se ljudi okupili kako bi žalovali zbog smrti Nike Shakrami, tinejdžerice iz Irana koja je nestala ubrzo nakon smrti Mahse Amini. Stoga je odgovoran za teška kršenja ljudskih prava u Iranu. 12.12.2022. 145. KARIMI Mohsen کریمی محصن Državljanstvo: iransko Spol: muški Čin: brigadni general Funkcija: zapovjednik Islamske revolucionarne garde (IRGC) u pokrajini Markazi Brigadni general Mohsen Karimi zapovjednik je Islamske revolucionarne garde (IRGC) u pokrajini Markazi. Odgovoran je za nasilno gušenje prosvjeda koje su sigurnosne snage izvršile 2022. i koje je dovelo do smrti devetnaestogodišnjeg Mehrshada Shahidija u centru za pritvor IRGC-a u Araku. Stoga je odgovoran za teška kršenja ljudskih prava u Iranu. 12.12.2022. 146. HEYDARNIA Alireza حیدرنیا علیرضا Državljanstvo: iransko Spol: muški Čin: brigadni general Funkcija: zapovjednik Islamske revolucionarne garde (IRGC) u pokrajini Alborzu Brigadni general Alireza Heydarnia zapovjednik je Islamske revolucionarne garde (IRGC) u pokrajini Alborzu. IRGC je odgovoran za nasilnu represiju nad prosvjednicima, posebno u gradu Karaju (pokrajina Alborz) 2022. U tom su gradu sigurnosne snage izvršile nasilnu represiju nad prosvjednicima koji su se okupili kako bi odali počast žrtvama prosvjeda povodom 40. dana od njihove smrti. Sigurnosne snage u Karaju 17. listopada 2022. otele su dvadesetogodišnju Armitu Abbasi iz bolnice i više puta je silovale. Stoga je odgovoran za teška kršenja ljudskih prava u Iranu. 12.12.2022. 147. GARSHASBI Amanollah گرشاسبی امانالله Državljanstvo: iransko Spol: muški Čin: brigadni general Funkcija: zamjenik zapovjednika Islamske revolucionarne garde (IRGC) u pokrajini Sistanu i Baluchestanu Brigadni general Amanollah Garshasbi zamjenik je zapovjednika Islamske revolucionarne garde (IRGC) u pokrajini Sistanu i Baluchestanu. Pod njegovim su zapovjedništvom pokrajinske snage Salaman. U pokrajini Sistanu i Baluchestanu iranske sigurnosne snage, uključujući IRGC, počinile su neke od najnasilnijih represivnih mjera tijekom prosvjeda 2022. U glavnom gradu pokrajine Zahedanu 30. rujna 2022. dogodio se ‚krvavi petak’, kada su sigurnosne snage otvorile paljbu na prosvjednike koji su se počeli okupljati oko molitve petkom u Zahedanu. Procjenjuje se da je ustrijeljeno i ubijeno najmanje 70 prosvjednika. Od tada se nastavlja nasilje nad sudionicima prosvjeda. Garshasbi je stoga odgovoran za teška kršenja ljudskih prava u Iranu. 12.12.2022. 148. REYHANI Bahman بهمن ریحانی Državljanstvo: iransko Spol: muški Čin: brigadni general Funkcija: zamjenik zapovjednika Islamske revolucionarne garde (IRGC) u zapadnom Iranu, odgovoran za pokrajinu Kermanshah Brigadni general Bahman Reyhani zamjenik je zapovjednika Islamske revolucionarne garde (IRGC) u zapadnom Iranu, odgovoran za pokrajinu Kermanshah. Pod njegovim su zapovjedništvom pokrajinske snage Hazrat Nabi Akram. U pokrajini Kermanshahu iranske sigurnosne snage, uključujući IRGC, počinile su nasilne represivne mjere tijekom prosvjeda 2022. Reyhani je među osobama odgovornima za nasilje IRGC-a nad prosvjednicima u pokrajini Kermanshahu. Stoga je odgovoran za teška kršenja ljudskih prava u Iranu. 12.12.2022. 149. SHAHSAVARI Habib شهسواری حبیب Datum rođenja: 1963./1964. Državljanstvo: iransko Spol: muški Čin: brigadni general Funkcija: zapovjednik pokrajinskih snaga pod nazivom ‚Shohada’ u sklopu Islamske revolucionarne garde (IRGC) u pokrajini Zapadnom Azerbajdžanu Brigadni general Habib Shahsavari zapovjednik je kopnenih snaga pod nazivom ‚Shohada’ u sklopu Islamske revolucionarne garde (IRGC) u pokrajini Zapadni Azerbajdžan. Postrojbe IRGC-a pod njegovim zapovjedništvom provele su operacije protiv prosvjednika u kurdskim regijama Irana. Od 15. studenoga 2022. takve su operacije prije svega provedene protiv prosvjednika u gradovima Piranshahr, Mahabad i Bukan u pokrajini Zapadnom Azerbajdžanu. Postrojbe IRGC-a u tim su operacijama primijenile nerazmjernu silu. Nevladine organizacije procjenjuju da su u operaciji IRGC-a u gradu Mahabadu ubijene četiri osobe, a u gradu Bukanu 12 osoba. Stoga je odgovoran za teška kršenja ljudskih prava u Iranu. 12.12.2022. 150. ABDOLLAHPOUR Mohammad عبدللاهپور محمد Državljanstvo: iransko Spol: muški Čin: brigadni general Funkcija: zapovjednik pokrajinskih snaga pod nazivom ‚Quds’ u sklopu Islamske revolucionarne garde (IRGC) u pokrajini Gilanu Brigadni general Mohammad Abdollahpour zapovjednik je pokrajinskih snaga pod nazivom ‚Quds’ u sklopu Islamske revolucionarne garde (IRGC) u pokrajini Gilanu. U pokrajini Gilanu iranske sigurnosne snage, uključujući snage IRGC-a pod Abdollahpourovim zapovjedništvom, počinile su nasilne represivne mjere tijekom prosvjeda 2022. Stoga je odgovoran za teška kršenja ljudskih prava u Iranu. 12.12.2022. 151. MOSLEMI Siavash مسلمی سیاوش Državljanstvo: iransko Spol: muški Čin: brigadni general Funkcija: zapovjednik pokrajinskih snaga pod nazivom ‚Karbala’ u sklopu Islamske revolucionarne garde (IRGC) u pokrajini Mazandaranu Brigadni general Siavash Moslemi zapovjednik je pokrajinskih snaga pod nazivom ‚Karbala’ u sklopu Islamske revolucionarne garde (IRGC) u pokrajini Mazandaranu od lipnja 2020. Postrojbe IRGC-a pod njegovim zapovjedništvom 2022. provele su operacije protiv prosvjednika i pritom primijenile nerazmjernu silu. Kao zapovjednik tih postrojbi Moslemi je među osobama odgovornima za nasilje nad prosvjednicima. Stoga je odgovoran za teška kršenja ljudskih prava u Iranu. 12.12.2022. 152. ZULQADR Ahmad ذوالقدر احمد Državljanstvo: iransko Spol: muški Čin: brigadni general Funkcija: zapovjednik pokrajinskih snaga pod nazivom ‚Seyyed al-Shohada’ u sklopu Islamske revolucionarne garde (IRGC) u pokrajini Teheranu Brigadni general Ahmad Zulqadr zapovjednik je pokrajinskih snaga pod nazivom ‚Seyyed al-Shohada’ u sklopu Islamske revolucionarne garde (IRGC) u pokrajini Teheranu od studenoga 2020. On je i zamjenik zapovjednika postrojbi IRGC-a u gradu Teheranu. Prema izvješćima medija Zulqadr je imenovan na taj položaj posebno zbog svoje stručnosti u gušenju prosvjeda. Represija nad prosvjednicima u Teheranu 2022. bila je posebno nasilna. Kao zapovjednik postrojbi IRGC-a koje su sudjelovale u tom nasilju nad prosvjednicima odgovoran je za teška kršenja ljudskih prava u Iranu. 12.12.2022. 153. KASHKOULI Morteza کشکولی مرتضی Državljanstvo: iransko Spol: muški Čin: brigadni general Funkcija: zapovjednik pokrajinskih snaga pod nazivom ‚Hazrat Abulfazl’ u sklopu Islamske revolucionarne garde (IRGC) u pokrajini Lorestanu Brigadni general Morteza Kashkouli zapovjednik je pokrajinskih snaga pod nazivom ‚Hazrat Abulfazl’ u sklopu Islamske revolucionarne garde (IRGC) u pokrajini Lorestanu. Postrojbe IRGC-a pod njegovim zapovjedništvom 2022. provele su operacije protiv prosvjednika u kurdskim regijama Irana. Operacije su prije svega provedene u gradu Khorramabadu u pokrajini Lorestanu. Postrojbe IRGC-a u tim su operacijama primijenile nerazmjernu silu i na prosvjednike ispalile bojevo streljivo. Kao zapovjednik tih snaga IRGC-a Kashkouli je među osobama odgovornima za to nasilje. Stoga je odgovoran za teška kršenja ljudskih prava u Iranu. 12.12.2022. 154. BAYAT Isa بیات عیسی Državljanstvo: iransko Spol: muški Čin: pukovnik Funkcija: zapovjednik 364. brigade pod nazivom ‚Shahid Nasirzadeh’ u sklopu Islamske revolucionarne garde (IRGC) u Mahabadu u pokrajini Zapadnom Azerbajdžanu Pukovnik Isa Bayat zapovjednik je 364. brigade pod nazivom ‚Shahid Nasirzadeh’ u sklopu Islamske revolucionarne garde (IRGC) u Mahabadu u pokrajini Zapadni Azerbajdžan od lipnja 2022. Postrojbe IRGC-a pod njegovim zapovjedništvom 2022. provele su vojne operacije protiv prosvjednika u kurdskim regijama Irana. Od 15. studenoga 2022. takve su operacije prije svega provedene protiv prosvjednika u Mahabadu, pri čemu je primijenjena nerazmjerna sila i smrtno su stradale četiri osobe. Kao zapovjednik jedinice IRGC-a koja je provela te operacije Bayat je odgovoran za nasilje nad prosvjednicima. Stoga je odgovoran za teška kršenja ljudskih prava u Iranu. 12.12.2022. 155. ASANLOO Mohammad Taghi آصانلو محمد تقی Mjesto rođenja: pokrajina Zanjan (Iran) Državljanstvo: iransko Spol: muški Čin: brigadni general Funkcija: zapovjednik regionalnog stožera u sjeverozapadnom Iranu pod nazivom ‚Hamzeh Seyed Al-Shohada’ u sklopu Islamske revolucionarne garde (IRGC) Brigadni general Mohammad Taghi Asanloo zapovjednik je regionalnog stožera u sjeverozapadnom Iranu pod nazivom ‚Hamzeh Seyed Al-Shohada’ u sklopu Islamske revolucionarne garde (IRGC) odgovoran za pokrajine Kordestan i Zapadni Azerbajdžan. Posebna je zadaća stožera Hamzeh Seyed Al-Shohada gušenje nemira u kurdskim regijama u sjeverozapadnom Iranu. Postrojbe IRGC-a pod Asanloovim zapovjedništvom 2022. na tom su području provele vojne operacije protiv prosvjednika u kurdskim regijama Irana. Od 15. studenoga 2022. postrojbe IRGC-a pod Asanloovim zapovjedništvom takve su operacije provele prije svega protiv prosvjednika u gradovima Piranshahru, Mahabadu i Bukanu. Postrojbe IRGC-a u tim su operacijama primijenile nerazmjernu silu. Nevladine organizacije procjenjuju da su od 15. studenoga 2022. u operacijama IRGC-a protiv prosvjednika u kurdskim regijama smrtno stradale 42 osobe. Kao zapovjednik postrojbi IRGC-a u tim regijama Asanloo je odgovoran za nasilje nad prosvjednicima koje su počinile njegove postrojbe. Stoga je odgovoran za teška kršenja ljudskih prava u Iranu. 12.12.2022.”